 ኣቶ ተወልደ ብግምት ክትዛረብ ኣጸጋሚዩ ምኽንያቱ ግምት ድማ ኣብ ምጽራይ ሓደጋ ነፈርቲ ሓጋዚ ኣይኮነን ምኽንያቱ ብዛዕባ ጠንቂ ናይቲ ሓደጋ ብዙሓት ተኽእሎታት ክህልዉ ይኽእሉዮም ስለዚ ዝኾነ ሰብ ብግምት ክዛረብ ኣይንደልንን ኢና ይኹን ምበር ከምቲ ኣቐዲመ ዝበልክዎ ምስ ሓደጋ ላየን ኤር ኣብ ጥቅምቲ ኣብ ኢንዶኔዥያ ዝወደቐት ዘለወን ገለ ተመሳሳልነት ከነስተውዕል ኪኢልና ኣለና ሓደ ዓይነት ነፈርቲ እየን ኣዝየን ሓደስቲ ክልቲአን ኣብ ዝነቐላሉ እዋንዩ እቲ በረራ ሓጺርዩ ነይሩ 6 ደቓይቕ ኣብ ናትና 8 ደቓይቕ ድማ ናቶም ክልቲኦም ኣብረርቲ ብህጹጽ ክዓልቡ ሓቲቶም ኣብ ናቶም ኣይፈለጥኩን ናትና ግና ናይ በረራ ጸገም ከም ዘጋጠሞ ብምሕባር ብህጹጽ ናብ ማዕርፎ ነፈርቲ ተመሊሱ ክዓልብ ክፍቀደሉ ሓቲቱ ከባቢ ሰዓት 841 ፍቓድ ተዋሂብዎ ሰዓት 838 ድማዩ ነቒሉ ነይሩ ይኹን ምበር ክምለስ ኣይከኣለን ማለትዩ ሰዓት 844 ድማ እታ ነፋሪት ካብ ራዳር ተሰዊራ ከምዚ ስለዝኾነ እቲ ምጽራይ በዳሂዩ ቢቢሲ ኣብ መንጎ ናትኩምን ምሕምሻሽ ላዮን ኤርን ብምንጽጻር ክትዛረብ ጸኒሕካ ከም ኢትዮጵያ እትርከበን ሓያሎ ሃገራት ነዛ 737 ማክስ-8 ሞዴል ነፋሪት ካብ በረራ ኣጊደን ኣለዋ ኩለን ሃገራት ተመሳሳሊ እገዳ ክገብራ ኣለወን በሃሊ ዲኻ? 